Kamu bisa jelasin ke aku soal Dinasti Shang dalam bahasa melayu?

Dinasti Shang () atau Dinasti Yin () (ca. 1600 SM - ca. 1046 SM) ialah dinasti Cina bersejarah yang kedua dan memerintah di rantau timur laut kawasan yang dikenali sebagai "China sebenar", di lembah Sungai Kuning. Dinasti Shang menyusuli Dinasti Xia yang separa legenda dan mendahului Dinasti Zhou. Pengetahuan mengenai Dinasti Shang  berasal daripada catatan-catatan bersejarah dari penghujung Dinasti Zhou, Shiji oleh Sima Qian pada Dinasti Han serta dari catatan-catatan Shang pada artifak gangsa dan tulang ramalan–cangkerang kura-kura, skapula lembu atau tulang-tulang lain yang bertuliskan korpus catatan aksara Cina penting yang terawal. Catatan tulang ramalan ini yang dibuat pada separa akhir dinasti, secara amnya mencatat tarikh dalam bentuk kitaran enam puluh tahun batang samawi dan dahan duniawi, ddikuti nama penilik dan perihal yang ditilik. Kadang-kala, satu pentafsiran jawapan (ramalan) dan sama ada ramalan itu terbukti tepar turut dibubuh.

Dinasti Shang adalah dinasti terawal dalam sejarah tradisional China yang disokong kuat oleh bukti arkeologi. Penggalian di Reruntuhan Yin (dekat Anyang zaman moden), yang telah dikenal sebagai ibu kota Shang terakhir, menemui sebelas makam kerajaan utama dan asas-asas istana dan tempat ritual, yang mengandungi senjata perang dan sisa-sisa korban binatang dan manusia . Puluhan ribu artifak gangsa, batu giok, batu, tulang, dan seramik telah dijumpai.

Tapak bersejarah Anyang telah menghasilkan tulisan Cina yang paling awal diketahui, kebanyakan tinggalan yang ada tertulis dari cangkerang kura-kura, tetulang lembu sapi, atau tulang lain. Lebih dari 20,000 serpihan tulang ini ditemui dalam penggalian saintifik awal pada tahun 1920-an dan 1930-an, dan lebih dari empat kali lebih banyak ditemui sejak itu. Prasasti tersebut memberikan pandangan kritikal terhadap banyak topik dari politik, ekonomi, dan amalan keagamaan hingga seni dan perubatan tahap awal peradaban China ini.